b"\n_START_ARTICLE_\nMasia de la Garita Vella\n_START_SECTION_\nDescripci\xc3\xb3\n_START_PARAGRAPH_\n\xc3\x89s situada a uns 10 minuts a peu des del Mas Roig i \xc3\xa9s empla\xc3\xa7ada a l'altra banda del torrent de Sant Miquel, davant l'ermita del mateix nom._NEWLINE_L'edifici presenta una s\xc3\xa8rie de depend\xc3\xa8ncies dedicades a magatzems que s\xc3\xb3n col\xc2\xb7locats a banda i banda de l'habitatge. L'habitatge, engrandit posteriorment tal com ho revelen les teules de la teulada, consta de dues plantes. Els baixos presenten un arc de mig punt com portalada, el qual \xc3\xa9s amagat per la construcci\xc3\xb3 posterior d'una porta amb llinda. Al pis noble hi ha una s\xc3\xa8rie de finestres rectangulars. Les cobertes s\xc3\xb3n de dues vessants. La fa\xc3\xa7ana \xc3\xa9s totalment arrebossada i emblanquinada.\n_START_SECTION_\nHist\xc3\xb2ria\n_START_PARAGRAPH_\nAbans la Garita Vella formava part de les propietats de Can Cany\xc3\xads, per\xc3\xb2 al partir-se la hisenda pass\xc3\xa0 a uns altres propietaris. Els amos actuals (1983) viuen a Calafell (Baix Pened\xc3\xa8s) i en t\xc3\xa9 cura un masover._NEWLINE_Prop de la Garita Vella, concretament a l'altra banda del torrent de Sant Miquel s'han trobat restes de cultura ib\xc3\xa8rica (els terrenys s\xc3\xb3n de la casa senyorial de Sabart\xc3\xa8s)."